अफीम काश्तकारों को अफीम खेती की सुरक्षा के उपाय बताएगी पुलिस
प्रतापगढ़पुलिस अफीम पैदावार में अव्वल जिले के किसानों को अफीम खेती की सुरक्षा तथा इसके आवश्यक उपायों की भी जानकारी देगी। पुलिसकर्मी अफीम काश्तकारों के साथ बैठकें कर सुरक्षा उपाय बताएंगे। एसपी कालूराम रावत ने मंगलवार को अपराध समीक्षा बैठक में सभी पुलिस अधिकारियों को यह निर्देश दिए।
बैठक में एसपी कालूराम रावत ने यूनिसेफ प्रतापगढ़ पुलिस की ओर से संयुक्त भागीदारी में सुरक्षित विद्यालय एवं किशोर सशक्तिकरण कार्यक्रम के तहत बाल श्रम कुरीति, बाल विवाह कुरीति, किशोर न्याय अधिनियम, बालकों के साथ लैंगिक अपराधों, मोटर व्हीकल एक्ट, शिक्षा के संबंध में तथा आपातकालीन स्थिति में काम आने वाले संपर्क सूत्र जैसे चाइल्ड हेल्प लाईन 1098, पुलिस कन्ट्रोल रूम 100, गरिमा हेल्प लाईन नंबर आदि के बारे में जानकारी देने के निर्देश दिए। इसके साथ ही उन्होंने मातहत पुलिस अधिकारियों को परिवादियों को सुनने, विधि सम्मत कार्रवाई करने को भी कहा। बैठक के दौरान पुलिस अधिकारियों को आनॅलाइन पुलिस अभिलेख संधारित करने की प्रक्रिया बताई गई। उन्होंने सड़क दुर्घटना रोकने एवं दुर्घटना संभावित स्थानों का चिन्हीकरण करके निराकरण के उपाय करने, सम्पति संबंधी अपराधों पर नियंत्रण के लिए प्रभावी रात्रि गश्त एवं आकस्मिक नाकाबंदी, महिलाओं एवं कमजोर वर्गों के साथ घटित आपराधिक घटनाओं के प्रकरणों में त्वरित अनुसंधान करके समय पर न्यायालय मे नतीजा प्रस्तुत करने, आमजन के साथ होने वाली ऑनलाइन ठगी, साइबर क्राइम जैसी घटनाओं को नियंत्रित करने के लिए बीट स्तर पर प्रत्येक गांव में जागरूक अभियान को ओर अधिक प्रभावी रूप से चलाने, सार्वजनिक स्थानों तथा सार्वजनिक उद्यान, सब्जी मंडी, बस स्टैंड, स्कूलों के आसपास छेड़छाड़ की घटना को रोकने के लिए सादा वस्त्रों में पुलिसकर्मी नियुक्त करने आदि के भी निर्देश दिए।
प्रतापगढ़। बैठक लेते एसपी कालूराम रावत और पुलिस अधिकारी।
mag_Deva hin_Deva hin_Deva awa_Deva